أحمد باشا عبد الغفار

احمد عبد الغفار باشا كان واحد من اقطاب عهد الليبراليه و حزب الاحرار الدستوريين و نائب تلا و صاحب عصبيه فى اقليم المنوفيه و عميد عيلة عبد الغفار, جمع بين الخبره الميدانيه و آفاق العلم فى مجال الزراعه التقليديه بالاضافه لاسهامه فى المجتمع المدنى و عنايته بقضايا المجتمع المحلى فى الصحه و التعليم.
 حياته 
اتولد احمد (باشا) فى اكتوبر سنة 1891 فى مدينة تلا بمحافظة المنوفيه.
 سنة 1896 اتوفى والده احمد بك عبد الغفار و هوا عنده ست سنين فاتولى رعايته عمه حسنين بك عبد الغفار و عمه محمود بك عبد الغفار اللى اتعلق بيه احمد عبد الغفار و اتجوز بنته, ابتدا تعليمه فى كتاب مدرسة المساعى المشكوره بتلا, بعدها مدرسة راس التين بالاسكندريه و فضل بيها لحد خد الشهاده الثانويه.
بعتته امه مع اخوه عبد السلام بك لاستكمال دراستهم بجامعة اكسفورد بانجلترا فى يناير سنة 1910 و فيها درس السياسه و الاقتصاد, و اتخرج فيها فى فبراير سنة 1913 و اخد بكالوريوس الآداب بمرتبة الشرف الاولى.
اشتغل بالزراعه بعدما عمه محمود بك عبد الغفار اشترى ليه 100 فدان لما كان فى انجلترا, سنة 1919 شارك فى فعاليات ثورة 1919 و كون مع مجموعه من الشباب الوطنى هيئه و فديه خاصه بمديرية المنوفيه ضمت احمد عبد الغفار و محمود فرج زكى و عبد السلام عبد الغفار و عبد المقصود حبيب و الدكتور عبدالحميد فهمى و احمد رشدى الجزار و عبد السلام فهمى جمعه و عبد المنعم رسلان وعيسوى زايد و محمد توفيق و حسن حمدى و محمود وهبه القاضى.
خد رتبة البكويه سنة 1920.
سنة 1922 شارك مع عدلى باشا يكن و رفاقه فى تاسيس حزب الاحرار الدستوريين.

 وفاته 
اتوفى يوم 13 ديسمبر سنة 1968 بعمر 77 سنه و ادفن فى مقابر الغفير بالقاهره.

 مصادر 

 لينكات برانيه 


تصنيف:وزراء زراعه مصريين
تصنيف:منايفه
تصنيف:ناس من تلا